19/07/2018 | Administración LocalMunicipal
Culleredo
Secretaría Xeral
Suspensión acústica das festas do Burgo

Suspensión provisional dos obxectivos de calidade acústica na Área Acústica Residencial durante a celebración das festas patronais do Burgo na honra ao Santiago Apóstolo. O concelleiro de desenvolvemento socioeconómico, turismo e festas, en data 5/07/2018 adoptou o acordo que transcrito literalmente di: Vista a instancia subscrita por don CARLOS FELIPE REUTER MATUTES, con DNI n.º XXXXXXXXX, en representación da asociación COMISIÓN FESTAS DO BURGO, na que presenta declaración responsable para a celebración dunha festa popular, no lugar de O BURGO, parroquia de O BURGO, deste termo municipal, os días 21, 22, 23, 24, 25 e 26 de xullo de 2018. Visto o informe proposta da Xefa de servizo de dinamización, formación e emprego no tocante a necesidade de emisión dun edicto por parte da Alcaldía para regular a suspensión provisional dos obxectivos de calidade acústica residencial durante a celebración das festas locais do Burgo en honor en “Santiago Apóstol”. PRIMEIRO. – Autorizar a suspensión provisional dos obxectivos de calidade acústica na área acústica de tipo a. “Sectores do territorio con predominio de solo de uso residencial” do Decreto 1367/2007, do 17 de novembro, sobre zonificación acústica e que vén a desenvolver a Lei 37/2003, limitada á seguintes zonas limitadas polas rúas: 1. Rúa Juan Carlos I 2. Rúa das Artes 3. Rúa Manuel Azaña 4. Rúa dos Templarios 5. Rúa Anxo Senra 5. Rúa Mosteiro de Carracedo e as súas zonas de influencia (zonas de influencia que se estenderán a 50 metros aproximadamente): SEGUNDO.–Publicar o presente Decreto no taboleiro de edictos do Concello de Culleredo para o seu coñecemento xeral. Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes, a contar desde o día seguinte ao da notificación do presente acto, ao abeiro do establecido no artigo 124.1 da Lei 39/2015, do 1 de outubro, do procedemento administrativo común das administracións públicas; ou ben, directamente, recurso contencioso-administrativo ante o Xulgado do Contencioso-Administrativo de A Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, do 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 124 da Lei 39/2015, do 1 de outubro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses.” Culleredo, 11 de xullo de 2018. O alcalde José Ramón Rioboo Castro